My studeerkamer kyk uit op ons tuin. Die Witstinkhoute verloor hulle blare en die Olienhout staan nou op sy sterkste. Op 'n gereelde basis is daar 'n verskeidenheid van geveerde vriende wat ons gesin vermaak. Die Magrietjies blom al die grootste gedeelte van die jaar. Die lewe is 'n lied! Dink net aan al die wonderlike dinge wat ons kan deel: uiteet; musiek en mooi plekke; kuier saam met vriende. Dis net om die dinge te noem wat eerste in my gedagtes…
Verlede week was ons predikante op 'n retreat, vandaar die feit dat ons nie 'n Kontak uitgestuur het nie. Die stilte en gesels oor jou lewensreis, waarmee die Here besig is in jou lewe en teologiese waarhede, was baie goed. Dan besef mens opnuut wat regtig betekenis in jou lewe gee.
Daar is momente in die lewe waar stilte jou hard en duidelik roep. In die afgelope week was daar 'n bybelstudiesgroep waar mense hulle aangrypende verhale vertel het. Die reaksie was dat amal die roepstem van stilte gehoor het. Dis asof stilte jou oopmaak om die rykdom wat jy gehoor het te laat insyfer tot in jou kern.
Die oudste vertaling wat ons van die Onse Vader het, is in koine (gewone) Grieks wat die wêreldtaal in Jesus se tyd was. Van hierdie vertaling is jare later ’n Aramese vertaling gemaak as ’n poging om te probeer verstaan hoe die plaaslike mense in Jesus se tyd wat almal Aramees gepraat het, Jesus ook, die gebed sou verstaan. Een van die strofes Matteus 6:12 in die Onse Vader uit Grieks vertaal, klink op Afrikaans so... vergeef ons ons oortredinge,…